મુંબઈ, 23 ઑક્ટોબર : હિન્દીમાં એક કહેવત છે કે શાદી એક ઐસા લડ્ડૂ હૈ કિ જો ખાએ પછતાએ ઔર જો ન ખાએ પછતાએ. એટલે કે લગ્નનો લાડવો એવો હોય છે કે જે ખાય તે પસ્તાવે અને જે ન ખાય તેય પસ્તાવે. બૉલીવુડની 36 વર્ષીય ભૂતપૂર્વ મિસ વિશ્વ સુંદરી સુષ્મિતા સેનની એવી જ હાલત છે. ઘણાં વર્ષો પહેલાં બે છોકરીઓને દત્તક લઈ તેમણે પોતાનું જીવન એકાંકી કરી નાંખ્યું અને સાથે જ લોકોને એવું વિચારવાની તક આપી દીધી કે તેઓ ક્યારેય લગ્ન નહિં કરે, પણ પોતાના જીવનના 36 વર્ષ એકલા વિતાવ્યાં બાદ તેઓ એટલાં તન્હા થઈ ગયાં છે કે હવે તેઓ પણ લગ્નગ્રંથિથી જોડાવાં માંગે છે.